ddrg/super_eurlex huggingface dataset:
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.55



Virallinen lehti nro C 340 , 10/11/1997 s. 0049



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.55 Muutetaan Euroopan yhteisön perustamissopimus tämän artiklan mukaisesti. Korvataan 227 artiklan 2 kohta seuraavasti: ¨2. Tämän sopimuksen määräyksiä sovelletaan Ranskan merentakaisiin departementteihin, Azoreihin, Madeiraan ja Kanariansaariin. Ottaen huomioon Ranskan merentakaisten departementtien, Azorien, Madeiran ja Kanariansaarten rakenteellinen, sosiaalinen ja taloudellinen tilanne, jota vaikeuttaa niiden syrjäinen sijainti, saaristoluonne, pieni koko, vaikea pinnanmuodostus ja ilmasto sekä taloudellinen riippuvuus muutamista harvoista tuotteista, jotka sen vuoksi, että ne ovat pysyviä tekijöitä ja niillä on yhteisvaikutuksia, haittaavat suuresti näiden alueiden kehitystä, neuvosto hyväksyy kuitenkin määräenemmistöllä komission ehdotuksesta ja Euroopan parlamenttia kuultuaan erityistoimenpiteitä, joiden tarkoituksena on erityisesti määritellä ne edellytykset, joilla tätä sopimusta sovelletaan kyseisiin alueisiin, mukaan lukien yhteiset politiikat. Neuvosto ottaa hyväksyessään toisessa alakohdassa tarkoitettuja asiaan kuuluvia toimenpiteitä huomioon sellaiset alat, kuten tulli- ja kauppapolitiikan, veropolitiikan, tullittomat alueet, maatalous- ja kalastuspolitiikan, raaka-aineiden ja välttämättömien kulutustavaroiden toimittamisehdot, valtion tuet sekä edellytykset rakennerahastoihin ja laaja-alaisiin yhteisön ohjelmiin pääsemiselle. Neuvosto hyväksyy toisessa alakohdassa tarkoitetut toimenpiteet syrjäisimpien alueiden erityispiirteet ja rajoitukset huomioon ottaen ja heikentämättä yhteisön oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta.¨
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 118 artiklan 2 kohdasta



Virallinen lehti nro C 340 , 10/11/1997 s. 0136



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 118 artiklan 2 kohdasta Korkeat sopimuspuolet toteavat, että Euroopan yhteisön perustamissopimuksen 118 artiklan 2 kohtaa koskevissa keskusteluissa vallitsi yhteisymmärrys siitä, että yhteisön tarkoituksena sen asettaessa vähimmäisvaatimuksia työntekijöiden turvallisuuden ja terveyden suojelulle ei ole olosuhteisiin nähden aiheettomalla tavalla syrjiä pienten ja keskisuurten yritysten työntekijöitä.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 6 artikla 6.I.77



Virallinen lehti nro C 340 , 10/11/1997 s. 0066



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 6 artikla 6.I.77 Euroopan yhteisön perustamissopimuksen vanhentuneiden määräysten poistamiseksi sekä sen tiettyjen määräysten mukauttamiseksi muutetaan Euroopan yhteisön perustamissopimus, mukaan lukien sen liitteet ja pöytäkirjat, tämän artiklan mukaisesti. I SOPIMUKSEN ARTIKLOJEN TEKSTI Poistetaan 229 artiklan ensimmäisen kohdan sanat ¨sekä tullitariffeja ja kauppaa koskevan yleissopimuksen toimielimiin¨, jolloin jäljelle jäävä teksti päättyy pisteeseen.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 6 artikla 6.I.25



Virallinen lehti nro C 340 , 10/11/1997 s. 0060



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 6 artikla 6.I.25 Euroopan yhteisön perustamissopimuksen vanhentuneiden määräysten poistamiseksi sekä sen tiettyjen määräysten mukauttamiseksi muutetaan Euroopan yhteisön perustamissopimus, mukaan lukien sen liitteet ja pöytäkirjat, tämän artiklan mukaisesti. I SOPIMUKSEN ARTIKLOJEN TEKSTI Muutetaan 38 artikla seuraavasti: a) korvataan 3 kohdan ensimmäisen virkkeen viittaus liitteeseen II viittauksella liitteeseen I ja poistetaan toinen virke, joka alkaa sanoilla ¨Neuvosto päättää kuitenkin . . .¨; b) poistetaan 4 kohdan sana ¨jäsenvaltioiden¨.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Schengenin säännöstön sisällyttämisestä osaksi Europaan unionia tehdyn pöytäkirjan 5 artiklasta



Virallinen lehti nro C 340 , 10/11/1997 s. 0141



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Schengenin säännöstön sisällyttämisestä osaksi Europaan unionia tehdyn pöytäkirjan 5 artiklasta Korkeat sopimuspuolet sitoutuvat pyrkimään kaikin tavoin siihen, että kaikki jäsenvaltiot voisivat toimia yhdessä Schengenin säännöstöön kuuluvilla aloilla, erityisesti siinä tapauksessa, että Irlanti sekä Ison-Britannian ja Pohjois-Irlannin yhdistynyt kuningaskunta ovat Schengenin säännöstön sisällyttämisestä osaksi Euroopan unionia tehdyn pöytäkirjan 4 artiklan mukaisesti hyväksyneet säännöstön joko osittain tai kokonaan.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 7 artikla 7.III.1



Virallinen lehti nro C 340 , 10/11/1997 s. 0072



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Toinen osa - Yksinkertaistaminen - 7 artikla 7.III.1 Euroopan hiili- ja teräsyhteisön perustamissopimuksen vanhentuneiden määräysten poistamiseksi sekä sen tiettyjen määräysten mukauttamiseksi muutetaan Euroopan hiili- ja teräsyhteisön perustamissopimus, mukaan lukien sen liitteet, pöytäkirjat ja muut asiakirjat, tämän artiklan mukaisesti. III PÖYTÄKIRJAT JA MUUT SOPIMUKSEN LIITTEENÄ OLEVAT ASIAKIRJAT Kumotaan seuraavat asiakirjat: a) Saksan liittotasavallan hallituksen ja Ranskan tasavallan hallituksen välinen Saarlandia koskeva kirjeenvaihto; b) yleissopimus siirtymämääräyksistä.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.27



Virallinen lehti nro C 340 , 10/11/1997 s. 0040



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.27 Muutetaan Euroopan yhteisön perustamissopimus tämän artiklan mukaisesti. Korvataan 129 a artikla seuraavasti: ¨129 a artikla 1. Kuluttajien etujen suojaamiseksi ja kuluttajansuojan korkean tason varmistamiseksi yhteisö myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi. 2. Kuluttajansuojaa koskevat vaatimukset otetaan huomioon yhteisön muita politiikkoja ja muuta toimintaa määriteltäessä ja toteutettaessa. 3. Yhteisö myötävaikuttaa 1 kohdassa mainittujen tavoitteiden toteuttamiseen: a) toimenpiteillä, jotka se 100 a artiklan nojalla toteuttaa sisämarkkinoiden toteuttamisen yhteydessä; b) toimenpiteillä, jotka tukevat ja täydentävät jäsenvaltioiden harjoittamaa politiikkaa ja joilla sitä seurataan. 4. Neuvosto vahvistaa 189 b artiklassa määrättyä menettelyä noudattaen ja talous- ja sosiaalikomiteaa kuultuaan 3 kohdan b alakohdassa tarkoitetut toimenpiteet. 5. Toimenpiteet, jotka on vahvistettu 4 kohdan mukaisesti, eivät estä jäsenvaltiota pitämästä voimassa tai toteuttamasta tiukempia suojatoimenpiteitä. Näiden toimenpiteiden on oltava sopusoinnussa tämän sopimuksen kanssa. Niistä ilmoitetaan komissiolle.¨
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 73 k artiklasta



Virallinen lehti nro C 340 , 10/11/1997 s. 0134



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Konferenssin hyväksymät julistukset - Julistus Europaan yhteisön perustamissopimuksen 73 k artiklasta Yhdistyneiden Kansakuntien pakolaisasiain päävaltuutetun ja muiden asianomaisten kansainvälisten järjestöjen kanssa luodaan kuulemismenettely turvapaikkapolitiikkaan liittyvistä kysymyksistä.
Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.52



Virallinen lehti nro C 340 , 10/11/1997 s. 0047



Amsterdamin sopimus Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Ensimmäinen osa - Sisältöä koskevat muutokset - 2 artikla 2.52 Muutetaan Euroopan yhteisön perustamissopimus tämän artiklan mukaisesti. Korvataan 209 a artikla seuraavasti: ¨209 a artikla 1. Yhteisö ja jäsenvaltiot suojaavat yhteisön taloudellisia etuja petolliselta menettelyltä ja muulta laittomalta toiminnalta tämän artiklan mukaisesti toteutettavilla toimenpiteillä, joilla on ennaltaehkäisevä vaikutus ja jotka tarjoavat tehokkaan suojan jäsenvaltioissa. 2. Jäsenvaltiot toteuttavat samat toimenpiteet suojatakseen yhteisön taloudellisia etuja petolliselta menettelyltä kuin ne toteuttavat suojatakseen omia taloudellisia etujaan petolliselta menettelyltä. 3. Jäsenvaltiot sovittavat yhteen toimintansa, jonka tarkoituksena on suojata yhteisön taloudellisia etuja petolliselta menettelyltä, sanotun kuitenkaan rajoittamatta tämän sopimuksen muiden määräysten soveltamista. Tätä varten ne yhdessä komission kanssa järjestävät toimivaltaisten viranomaistensa kiinteän ja säännöllisen yhteistoiminnan. 4. Neuvosto toteuttaa tämän sopimuksen 189 b artiklassa määrättyä menettelyä noudattaen ja tilintarkastustuomioistuinta kuultuaan tarvittavat toimenpiteet yhteisön taloudellisten etujen suojaamiseksi petolliselta menettelyltä ja tällaisen menettelyn torjumiseksi tarkoituksena tehokkaan ja yhtäläisen suojelun tarjoaminen jäsenvaltioissa. Nämä toimenpiteet eivät koske kansallisen rikosoikeuden soveltamista tai kansallista oikeudenhoitoa. 5. Komissio yhteistyössä jäsenvaltioiden kanssa antaa vuosittain Euroopan parlamentille ja neuvostolle selvityksen tämän artiklan täytäntöönpanemiseksi toteutetuista toimenpiteistä.¨
Nizzan sopimus Euroopan unionista tehdyn sopimuksen sekä Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta - Julistukset, Jotka Konferenssi On Ottanut Huomioon - Tanskan, Saksan, Alankomaiden ja Itävallan julistus Euroopan yhteisön perustamissopimuksen 161 artiklasta



Virallinen lehti nro 080 , 10/03/2001 s. 0087 - 0087



3. Tanskan, Saksan, Alankomaiden ja Itävallan julistus Euroopan yhteisön perustamissopimuksen 161 artiklasta Tanska, Saksa, Alankomaat ja Itävalta julistavat Kreikan, Espanjan ja Portugalin Euroopan yhteisön perustamissopimuksen 161 artiklasta antaman julistuksen osalta, ettei kyseisellä julistuksella ole Euroopan komission toimintaa, etenkään sen aloiteoikeutta rajoittavaa vaikutusta.
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Päätösasiakirja - III Muut julistukset - L. Puolan tasavallan julistukset - 38. Puolan tasavallan julistus Puolan tiettyjen hedelmien ja marjojen tuotannon kilpailukyvystä



Virallinen lehti nro L 236 , 23/09/2003 s. 0983 - 0983



38. Puolan tasavallan julistus Puolan tietyn hedelmä- ja marjatuotannon kilpailukyvystä Puola toteaa, että EU:n yhteisen tullitariffin soveltamisella Puolaan voi olla haitallinen ja välitön vaikutus marjojen, hapankirsikoiden ja omenoiden puolalaisten tuottajien kilpailukykyyn. Jos liittymisen jälkeen ilmenee vakavia ongelmia, jotka ovat omiaan koettelemaan kyseisiä aloja pysyvästi, Puola pyytää yleisen suojalausekkeen kiireellistä soveltamista ja välineiden antamista marja-, hapankirsikka- ja omena-alan kilpailukyvyn häiriöiden poistamiseksi pysyvästi. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VI: Luettelo, jota tarkoitetaan liittymisasiakirjan 24 artiklassa: Viro - 2. Palvelujen tarjoamisen vapaus



Virallinen lehti nro L 236 , 23/09/2003 s. 0814 - 0814



2. PALVELUJEN TARJOAMISEN VAPAUS 1. 31994 L 0019: Euroopan parlamentin ja neuvoston direktiivi 94/19/EY, annettu 30 päivänä toukokuuta 1994, talletusten vakuusjärjestelmistä (EYVL L 135, 31.5.1994, s. 5) Poiketen siitä, mitä direktiivin 94/19/EY 7 artiklan 1 kohdassa säädetään, vähimmäisvakuustasoa ei sovelleta Virossa ennen 31 päivää joulukuuta 2007. Viro varmistaa, että sen talletusten vakuusjärjestelmä tarjoaa vähintään 6391 euron turvan 31 päivään joulukuuta 2005 asti ja vähintään 12782 euron turvan 1 päivän tammikuuta 2006 ja 31 päivän joulukuuta 2007 välisenä aikana. Siirtymäkauden aikana muut jäsenvaltiot säilyttävät oikeuden estää niiden alueelle perustetun virolaisen luottolaitoksen sivuliikkeen toiminta, jollei kyseinen sivuliike ole liittynyt tai kunnes se liittyy virallisesti tunnustettuun talletusten vakuusjärjestelmään kyseisen jäsenvaltion alueella Viron vakuustason ja 7 artiklan 1 kohdassa tarkoitetun vähimmäistason välisen eron kattamiseksi. Vaatimus, jonka mukaan kyseisessä jäsenvaltiossa toimivan virolaisen luottolaitoksen sivukonttorin on tarjottava 7 artiklan 1 kohdassa tarkoitettu vähimmäisvakuustaso, voidaan kattaa myös Viron talletusten vakuusjärjestelmän kautta. 2. 31997 L 0009: Euroopan parlamentin ja neuvoston direktiivi 97/9/EY, annettu 3 päivänä maaliskuuta 1997, sijoittajien korvausjärjestelmistä (EYVL L 84, 26.3.1997, s. 22) Poiketen siitä, mitä direktiivin 97/9/EY 4 artiklan 1 kohdassa säädetään, vähimmäiskorvaustasoa ei sovelleta Virossa ennen 31 päivää joulukuuta 2007. Viro varmistaa, että sen sijoittajien korvausjärjestelmä tarjoaa vähintään 6391 euron suojan 31 päivään joulukuuta 2005 asti ja vähintään 12782 euron suojan 1 päivän tammikuuta 2006 ja 31 päivän joulukuuta 2007 välisenä aikana. Siirtymäkauden aikana muut jäsenvaltiot säilyttävät oikeuden estää niiden alueelle perustetun virolaisen sijoituspalveluyrityksen sivuliikkeen toiminta, jollei kyseinen sivuliike ole liittynyt tai kunnes se liittyy virallisesti tunnustettuun sijoittajien korvausjärjestelmään kyseisen jäsenvaltion alueella Viron korvaustason ja 4 artiklan 1 kohdassa tarkoitetun vähimmäistason välisen eron kattamiseksi. Vaatimus, jonka mukaan kyseisessä jäsenvaltiossa toimivan virolaisen sijoituspalveluyrityksen sivuliikkeen on tarjottava 4 artiklan 1 kohdassa tarkoitettu vähimmäiskorvaustaso, voidaan kattaa myös Viron sijoittajien korvausjärjestelmän kautta. --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite VI: Luettelo, jota tarkoitetaan liittymisasiakirjan 24 artiklassa: Viro - 9. Ympäristö - E. Luonnonsuojelu



Virallinen lehti nro L 236 , 23/09/2003 s. 0818 - 0818



E. LUONNONSUOJELU 31992 L 0043: Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7), sellaisena kuin se on viimeksi muutettuna seuraavalla: - 31997 L 0062: neuvoston direktiivi 97/62/EY, annettu 27.10.1997 (EYVL L 305, 8.11.1997, s. 42) Komissio toimittaa neuvostolle 1 päivään toukokuuta 2009 mennessä selvityksen Lynx lynx -lajia koskevan, direktiivin 92/43/ETY liitteen IV mukaisen maantieteellisen poikkeuksen soveltamisen jatkamisesta ottaen erityisesti huomioon Lynx lynx -kannan kestävyyden ja sen vaikutukset muiden luonnonvaraisten lajien kestävyyteen. Tämän perusteella neuvosto tarkistaa poikkeusta ja voi päättää sen soveltamisen lopettamisesta määräenemmistöllä komission ehdotuksesta. --------------------------------------------------
D. TEOLLISUUDEN AIHEUTTAMAN PILAANTUMISEN VALVONTA JA RISKINHALLINTA

32001 L 0080: Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta (EYVL L 309, 27.11.2001, s. 1).

Poiketen siitä, mitä direktiivin 2001/80/EY 4 artiklan 3 kohdassa ja liitteissä IV ja VI olevassa A osassa säädetään, rikkidioksidin ja typen oksidien päästöjen raja-arvoja ei sovelleta Liettuassa ennen 31 päivää joulukuuta 2015 seuraavien polttolaitosten osalta: Vilnan sähkön ja lämmön yhteistuotantolaitos CHP-3, Kaunasin sähkön ja lämmön yhteistuotantolaitos ja Mažeikiain sähkön ja lämmön yhteistuotantolaitos.

Sähköntuotantoon liittyvät rikkidioksidin ja typen oksidien kokonaispäästöt Liettuan lämpövoimalaitoksesta, Vilnan sähkön ja lämmön yhteistuotantolaitoksesta CHP-3, Kaunasin sähkön ja lämmön yhteistuotantolaitoksesta ja Mažeikiain sähkön ja lämmön yhteistuotantolaitoksesta (lukuun ottamatta lämmöntuotantoa ja muita lähteitä) eivät saa tänä siirtymäkautena ylittää seuraavia enimmäismääriä:

- 2005: 28300 tonnia SO2/vuosi; 4600 tonnia NOx/vuosi

- 2008: 21500 tonnia SO2/vuosi; 5000 tonnia NOx/vuosi

- 2010: 30500 tonnia SO2/vuosi; 10500 tonnia NOx/vuosi

- 2012: 29000 tonnia SO2/vuosi; 10800 tonnia NOx/vuosi

Liettua esittää 1 päivään tammikuuta 2007 mennessä ja uudelleen 1 päivään tammikuuta 2012 mennessä komissiolle ajan tasalle saatetun suunnitelman sekä investointisuunnitelman selkeästi määriteltyine vaiheineen säännöstön soveltamiseksi niiden jäljellä olevien laitosten asteittaiseksi mukauttamiseksi, jotka eivät ole vaatimusten mukaisia. EU katsoo, että odotettu Liettuan yleinen talouskehitys, siitä seuraavat mahdollisuudet rahoittaa lisäinvestointeja suunniteltua aikaisemmin ja ennakoidut muutokset energia-alalla mahdollistavat todennäköisesti edelleen päästöjen vähentämistä tuotettua sähköyksikköä kohti. Siksi EU edellyttää, että suunnitelmissa olisi varmistettava päästöjen vähentäminen edelleen edellä mainittuja välitavoitteita huomattavasti alemmalle tasolle erityisesti vuosien 2012-2015 päästöjen osalta.

Jos komissio katsoo näiden suunnitelmien olevan riittämättömiä kyseisten tavoitteiden saavuttamiseksi, ottaen huomioon erityisesti ympäristövaikutukset ja tarpeen vähentää kilpailun vääristymistä sisämarkkinoilla siirtymäjärjestelyn vuoksi, se ilmoittaa tästä Liettualle. Liettuan on ilmoitettava kolmen seuraavan kuukauden kuluessa toimenpiteet, jotka se on toteuttanut kyseisten tavoitteiden saavuttamiseksi. Jos komissio tämän jälkeen jäsenvaltioita kuultuaan katsoo kyseisten toimenpiteiden olevan riittämättömiä kyseisten tavoitteiden saavuttamiseksi, se aloittaa EY:n perustamissopimuksen 226 artiklan mukaiset rikkomismenettelyt.

--------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite II: Luettelo, jota tarkoitetaan liittymisasiakirjan 20 artiklassa - 1. Tavaroiden vapaa liikkuvuus - G. Lasi



Virallinen lehti nro L 236 , 23/09/2003 s. 0067 - 0067



G. LASI 31969 L 0493: Neuvoston direktiivi 69/493/ETY, annettu 15 päivänä joulukuuta 1969, kristallilasia koskevan jäsenvaltioiden lainsäädännön lähentämisestä (EYVL L 326, 29.12.1969, s. 36), sellaisena kuin se on muutettuna seuraavilla: - 11972 B: liittymisehdoista ja perustamissopimusten mukautuksista tehty asiakirja - Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittyminen Euroopan yhteisöihin (EYVL L 73, 27.3.1972, s. 14) - 11979 H: liittymisehdoista ja perustamissopimusten mukautuksista tehty asiakirja - Helleenien tasavallan liittyminen Euroopan yhteisöihin (EYVL L 291, 19.11.1979, s. 17) - 11985 I: liittymisehdoista ja perustamissopimusten mukautuksista tehty asiakirja - Espanjan kuningaskunnan ja Portugalin tasavallan liittyminen Euroopan yhteisöihin (EYVL L 302, 15.11.1985, s. 23) a) Lisätään liitteessä I olevan b sarakkeen 1 kohtaan seuraava: "VYSOCE OLOVNATÉ KŘIŠŤÁLOVÉ SKLO 30 % KÕRGKVALITEETNE KRISTALL 30 % ΚΡΥΣΤΑΛΛΑ ΥΨΗΛΗΣ ΠΕΡΙΕΚΤΙΚΟΤΗΤΑΣ ΣΕ ΜΟΛΥΒΔΟ 30 % AUGSTĀKĀ LABUMA KRISTĀLS 30 % DAUGIAŠVINIS KRIŠTOLAS 30 % NEHÉZ ÓLOMKRISTÁLY 30 % KRISTALL SUPERJURI 30 % SZKŁO KRYSZTAŁOWE WYSOKOOŁOWIOWE 30 % KRISTAL Z VISOKO VSEBNOSTJO SVINCA 30 % VYSOKOOLOVNATÉ KRIŚTÁĹOVÉ SKLO 30 % PbO" ; b) Lisätään liitteessä I olevan b sarakkeen 2 kohtaan seuraava: "OLOVNATÉ KŘIŠŤÁLOVÉ SKLO 24 % KVALITEETKRISTALL 24 % ΜΟΛΥΒΔΟΥΧΑ ΚΡΥΣΤΑΛΛΑ 24 % SVINA KRISTĀLS 24 % ŠVINO KRIŠTOLAS 24 % ÓLOMKRISTÁLY 24 % KRISTALL BI'-ĊOMB 24 % SZKŁO KRYSZTAŁOWE OŁOWIOWE 24 % SVINČEV KRISTAL 24 % OLOVNATÉ KRIŠTÁĹOVÉ SKLO 24 % PbO" ; c) Lisätään liitteessä I olevan b sarakkeen 3 kohtaan seuraava: "KŘIŠŤÁLOVÉ SKLO KRYSTALIN KRISTALLIINKLAAS ΥΑΛΟΚΡΥΣΤΑΛΛΑ KRISTĀLSTIKLS KRIŠTOLAS KRISZTALLIN ÜVEG KRISTALLIN SZKŁO KRYSZTAŁOWE "S" KRISTALNO STEKLO (KRISTALIN) KRIŠTALÍN" ; d) Lisätään liittessä I olevan b sarakkeen 4 kohtaan seuraava: "KŘIŠŤÁLOVÉ SKLO KRISTALLKLAAS ΥΑΛΟΚΡΥΣΤΑΛΛΑ KRISTĀLSTIKLS KRIŠTOLO STIKLAS KRISZTALIN ÜVEG KRISTALLIN' SZKŁO KRYSZTAŁOWE KRISTALNO STEKLO KRIŠTÁĹOVÉ SKLO" . --------------------------------------------------
Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Viides osa : Tämän asiakirjan soveltamista koskevat määräykset - II osasto : Toimielinten antamien säädösten sovellettavuus - 54 artikla



Virallinen lehti nro L 236 , 23/09/2003 s. 0048 - 0048



54 artikla Uudet jäsenvaltiot toteuttavat toimenpiteet, jotka ovat tarpeen, jotta ne voisivat noudattaa liittymispäivästä alkaen EY:n perustamissopimuksen 249 artiklassa ja Euratomin perustamissopimuksen 161 artiklassa tarkoitettujen direktiivien ja päätösten säännöksiä ja määräyksiä, jollei 24 artiklassa tarkoitetuissa liitteissä tai tämän asiakirjan tai sen liitteiden muissa määräyksissä ole annettu muuta määräaikaa. --------------------------------------------------